Sporløst forsvunnet

Sporløst forsvunnet (orig: Without a Trace) er en amerikansk kriminalserie om FBIs New York-enhet for savnede personer. Hver episode følger vanligvis etterforskningen rundt en persons forsvinning. Serien ble vist på CBS fra 2002 til 2009.

Serien ble skapt av Hank Steinberg og ble produsert av Jerry Bruckheimer. Sporløst forsvunnet var den første serien som klarte å oppnå gode seertall i konkurranse med gigantsuksessen Akutten på NBC.

Serien gikk på NRKs Detektimen første gang høsten 2004 og ble etter hvert en fast serie på Hallmark Channel. Serien er også sendt på TVNorge, som startet å vise serien fra første sesong søndag 4. oktober 2009.

 Handlingsreferat 
 Sesong 1 
Handlingen er sentrert rundt en enhet innenfor FBI som leter etter savnede personer, ledet av den drevne, men moralsk kompromitterte, Jack Malone. Hans profesjonelle suksesser skjemmes av hans kompliserte personlige liv. Han befinner seg midt i en rotete og komplisert skilsmisse fra hans kone, på grunn av hans utroskap med hans kollega Samantha Spade.

I begynnelsen av TV-serien sliter Jack med å balansere sitt smuldrende ekteskap, med ankomsten til Martin Fitzgerald - en nybegynner ved FBI som havner i Jacks enhet. Men Fitzgeralds far har lenge vært en mektig skikkelse innenfor FBI.

 Sesong 2 
Enheten fortsetter å spore opp savnede mennesker. Men Jack må også ta hånd om faren sin (spilt av Martin Landau) som har blitt diagnostisert med Alzheimers sykdom. Mer av kollegaenes livshistorie avsløres. Blant annet at Martin praktisk talt ble oppdratt av sin tante og onkel. Danny er foreldreløs, og broren hans Rafael (spilt av Alex Fernandez) var en dømt forbryter.

Jack gjør et siste forsøk på å redde ekteskapet sitt ved å flytte til Chicago sammen med familien. Vivian får dermed en etterlengtet forfremmelse til hans tidligere stillingen. Men i aller siste øyeblikk reiser hans kone Maria uten Jack, og tar med seg døtrene deres. Hannah og Kate med seg.

 Sesong 3 
Vivian mister forfremmelsen når Jack ønsker å komme tilbake til jobben sin, noe som forårsaker litt oppstyr blant resten av enheten deres. Vivian opplever også hjerte-problemer som setter livet hennes og karrieren hennes i fare, og gjennomgår en risikabel operasjon. Martin og Samantha begynner et forhold i all hemmelighet. Men de er uenige om hvorvidt de burde avsløre forholdet deres for resten av kollegaene, og forholdet deres ender til slutt dårlig.

I mellomtiden gjennomgår Jack en tøff og vanskelig konflikt med sin tidligere kone, angående hvem som burde ta hånd om barna deres. Danny må også konfrontere sin traumatiske fortid, og forholdet til broren Rafael. Sesongen avsluttes med en cliffhanger når en innleid leiesoldat begynner å skyte mot Martin og Dannys bil når de får i oppdrag å frakte en fange.

 Sesong 4 
Etter å så vidt ha overlevd skuddvekslingen som avsluttet sesong tre, må Martin komme seg etter nesten dødelige skuddskader. Danny begynner å slite med posttraumatisk stresslidelse (PTSD) på grunn av denne hendelsen. Enheten får også et nytt medlem, Elena Delgado, en tidligere NYPD-ansatt. Hun har en tidligere forbindelse til Danny, men flere detaljer rundt denne forbindelsen blir ikke kjent før i sesong fem.

I løpet av sesongen utvikler Martin Fitzgerald en avhengighet av smertestillende tabletter, og Jack begynner å gå på stevnemøter med Anne Cassidy, enke etter en tidligere mentor fra FBI som tidligere ble drept i tjenesten.

 Sesong 5 
Anne Cassidy gjennomgår en abort, og slår brått opp med Jack. Danny og Elena begynner et forhold. Men hennes tidligere ektemann Carlos Aguilar ønsker å ta over foreldre-kontrollen over deres datter Sofie (spilt av Ashlyn Sanchez) og senere bortfører han henne. Mer om Samanthas vanskelige fortid avsløres, inkludert hennes anstrengte forhold til moren Patricia og storesøster Emily.

I en episode blir Jack bortført og utsatt for tortur av en psykotisk kvinne. Mot slutten av sesongen blir Carlos Aguilar løslatt, noe som gjør resten av enheten bekymret for Elenas sikkerhet. I tillegg arbeider gruppen blant annet med en kidnapper som ser ut til å jakte på en rekke yngre kvinner.

 Sesong 6 
Vivian blir satt til å lede en egen arbeidsgruppe for å lokalisere en kidnapper. Samantha oppdager at hun har blitt gravid etter tilfeldig sex med en bartender, Brian Donovan (spilt av Adam Kaufman) som mot slutten av sesongen gir avkall på sine rettigheter som far - og Samantha føder sønnen Finn. Jack havner i en veldig farlig situasjon, uten noen støtte fra resten av gruppen, og blir nesten drept. Han blir alt for involvert i livet til en tenåring han tidligere reddet. I sesong-finalen blir Jack degradert, og begynner i terapi hos Dr. Clare Bryson.

Denne sesongen inneholder også en to-delt crossover-episode med CSI: Crime Scene Investigation, som Jack og Gil Grissom (spilt av William Petersen) og begge lagene deres forsøker å spore opp en seriemorder som skal ha vært ansvarlig for forsvinningen av en gutt seks år tidligere.

 Sesong 7 
Den syvende og siste sesongen begynner med at enheten deres får en ny avdelingsleder, Clark Medina. Men han gir Jack sin posisjon tilbake etter kort tid. Jack og Samantha begynner et forhold igjen. Jack overtar omsorgen for sin eldste datter Hannah. Martin blir involvert med Kim Marcus. Men han oppdager til slutt ut at hun var involvert i en forbrytelse, og Martin arresterer henne. Men Jack og Samantha avslutter deres romantiske forhold for godt, og Samantha begynner et forhold med Brian for å oppdra sønnen Finn sammen med ham. Danny og Elena feirer bryllup.

 Rollebesetning 
 Anthony LaPaglia – Spesialagent John Michael «Jack» Malone
 Eric Close – Spesialagent Martin Fitzgerald
 Marianne Jean-Baptiste – Spesialagent Vivian Johnson
 Poppy Montgomery – Spesialagent Samantha «Sam» Spade
 Enrique Murciano – Spesialagent Danny Taylor
 Roselyn Sanchez – Spesialagent Elena Delgado

 Eksterne lenker 


Kategori:Krimserier fra USA
Kategori:Politi-TV-serier fra USA
Kategori:Dramaserier fra USA
Kategori:Detektimen
Kategori:TV-produksjoner på CBS
Kategori:TV-produksjoner fra USA, fra 2000-årene